钦定古今图书集成/明伦汇编/官常典/第726卷 > 秦钜〈子浚 瀈〉 阮希甫 赵汝标 甯时凤 杜
## 钦定古今图书集成/明伦汇编/官常典/第726卷 > 秦钜〈子浚 瀈〉 阮希甫 赵汝标 甯时凤 杜

谔　、严刚中　、孙中　、陈兴　、曹全　、丘卞、江士旺　、李斌　、何大节

按《宋史李诚之传》：“从诚之死者秦钜，字子野，丞相桧
曾孙，通判蕲州。金人犯境，与郡守李诚之协力捍御，
求援于武昌、安庆，月馀兵不至，策应兵徐挥常用等
弃城遁。城破，钜与诚之各以自随之兵巷战，死伤略
尽。钜归署，疾呼吏人刘迪，令火诸仓库，乃赴一室自
焚。有老卒见烟焰中著白战袍者，识其钜也，冒火挽”
出之。钜叱曰：“我为国死，汝辈可自求生！”掣衣就焚而死。次子浚，先往四祖山，兵至，亟还，与弟瀈从父俱死，
特赠钜五官秘阁修撰，封义烈侯。与诚之皆立庙蕲
州，赐额“褒忠。”赠浚。瀈“通直郎，赙以银绢各二百。”州学
教授阮希甫赠通直郎。防御判官赵汝标、蕲春主簿
甯时凤，录事参军兼司户杜谔俱赠承务郎、“监蕲州
都大监，辖蕲口镇仓库”严刚中赠承事郎。时统制官
孙中、小将江士旺、陈兴、曹全、丘卞，军士李斌等皆斗
死。司理参军赵与裕先率民兵百馀人夺关出外求
援，仅以身免，而全家十六人皆没。淳祐十二年，特封
“钜义烈显节侯。”黄州之陷，守臣何大节亦投江死焉。